President vaidlustas põhiseadusele mittevastavuse põhjendusega neli seadusemuudatust. Esimene käsitleb kokkuleppemenetluse lubamist väga raskete kuritegude (sh terrorism)  puhul. On selge, et õigusemõistmise ökonoomiale aitab kokkuleppemenetlus kõvasti kaasa, lihtsustades prokuratuuri ja kaitsjate tööd. Paraku on uurimisorganite senine taktika näidanud, et isiku kahtlustatavana pooleks aastaks arestimajja paigutamine käib meil väga lihtsalt.